Aprillirahutused Tallinnas - Vikipeedia, vaba entsüklopeedia

# Aprillirahutused Tallinnas

### Allikas: Vikipeedia

See artikkel vajab toimetamist.

Rahutused Pärnu maanteel

Aprillirahutused Tallinnas olid 2007. aasta 26. aprillist 29. aprillini Tallinnas ja mujal Eestis toimunud vandaalitsemised.

Rahutuste ajendiks olid 26. aprillil Tõnismäel pronkssõduri monumendi juures tehtud ettevalmistused säilmete arheoloogiliste väljakaevamise ja identifitseerimise alustamiseks. Säilmete väljakaevamine ja identifitseerimine pidi algama 27. aprillil kell 10, kuid need lükati rahutuste tõttu edasi. Nende eesmärgiks oli välja selgitada sinna maetud ning anda võimalus nende säilmete teisaldamiseks koos monumendiga sõjaväekalmistule.

## [redigeeri] Kronoloogia

Rüüstatud kiosk kino "Kosmos" lähedal

- Mitmed (valdavas osas vene keelt kõnelevad määratlemata kodakondsuseta pikka aega Eestis elanud) isikud olid juba varem protesteerinud mälestusmärgi teisaldamise ja säilmete ümbermatmise vastu. 26. aprilli hilisõhtul kogunes piirkonda suurem hulk meeleavaldajaid. Avaldati meelt Eesti riigi ja valitsuse vastu, põletati Eesti lippe. Rünnati politseiüksusi, lõhuti autosid, rebiti maha trammiliine, purustati aknaid ning süüdati ja rööviti kauplusi ulatuslikul alal Tallinna kesklinnas.
- 26. aprilli õhtul ja ööl vastu 27. aprilli vandaalitses ja rüüstas ligi 1500 inimest Tallinna kesklinnas organiseeritult kauplusi, kioskeid, toitlustus- ja meelelahutuskohti.
- Vigastada sai 44 meeleavaldajat ja 13 politseinikku. Rahutuste käigus toimus meelavaldajate omavahelisi arveteõiendamisi, mille käigus vähemalt kaks vene rahvusest inimest said pussihaavu ning üks nendest suri haiglas. Üle 200 inimese peeti kinni. Materiaalsete kahjude suurus oli esialgsetel hinnangutel 20 miljonit krooni.
- Samal ööl teisaldati monument Eesti võimude korraldusel, et see hiljem paigutada Tallinna Kaitseväe Kalmistule.
- 27. aprilli õhtul ja öö vastu 28. aprilli loopisid märatsevad noorukitekambad politseinikke kivide ja pudelitega ning lõhkusid kesklinnas aknaid. Rüüstati Ararati alkoholipoodi ja lillemüügikioskeid Viru tänaval, sisse peksti Estonia teatri, Apollo raamatumaja, Hesburgeri, Kalevi Spa, Eesti Kunstiakadeemia, Tallinna Kaubamaja ja mitmete teiste asutuste aknaid. Murti sisse Stockmanni kaubamajja. Tammsaare pargis valati värviga üle A. H. Tammsaare mälestusmärk.
- Politsei vahistas öö jooksul umbes 600 inimest. Öö jooksul sai vigastada umbes 50 inimest, neist 6 politseinikku.
- Rahutused laienesid ka Jõhvi, Kohtla-Järvele, Kiviõlisse ja Tapale.
- Alates 27. aprilli õhtust sagenesid rünnakud Eesti valitsuse veebilehtede vastu. Rünnati ka Reformierakonna veebilehte, kuhu riputati üles justkui Andrus Ansipi poolne venekeelne vabandus.[1]
- 28. aprilli hommikul hinnati kahe öö kahjustusi esialgu 50 miljoni kroonile. Tõnismäel alustati väljakaevamistega. Õhtul kell 18.00 kehtestati üle-Eestiline alkoholimüügi keeld kuni 3. maini.
- Nelja päeva jooksul käis kinnipidamiskambritest läbi ligi tuhat inimest. Vahi alla võeti 50 inimest, neist 23 Eesti kodanikku, 21 kodakondsuseta isikut, 1 Leedu kodanik, 1 Vene Föderatsiooni kodanik ning ülejäänud isikud, kelle kodakondsuse kohta esialgu andmed puudusid. Prokuratuur alustas 29 kriminaalasja ning kahtlustas 300 isikut.
- Kolme päeva jooksul hukkus Tallinnas üks ja viga sai 156 inimest, neist 58 28. aprilli jooksul.
- Ööl vastu 29. aprilli teatati Ida-Virumaal 13 kannatanust, Tallinnas 2. Politseinikud sel ööl viga ei saanud.
- Ööl vastu 30. aprilli rüüstamisi ning laiaulatuslikke vandalismiakte ei toimunud. Politsei pidas kinni 125 inimest, neist 45 Tallinnas ja 80 Narvas ning Jõhvis. Levitati lendlehti erinevate üleskutsetega. Sillamäel purustati asutuste aknaklaase. Lasnamäe linnaosas Jüriöö pargis peksti puruks 15 maaprožektorit ja kahjustati värviga kõigi Teises maailmasõjas langenute monumendi osaks olev sõdurikiiver. Tekitatud kahju suurus oli umbes 150 000 krooni.
- 30. aprillil jätkusid rünnakud Eesti valitsusasutuste veebiserveritele Venemaa riigiasutuste poolt. [2].

See artikkel on pooleli.

## [redigeeri] Viited

1. ^ EPL: Välismaa serveritest rünnati Eesti valitsuse veebilehti
2. ^ EPL Vene riigiasutused ründavad Eesti veebiservereid

## [redigeeri] Välislingid

Artikliga seotud multimeediafaile Wikimedia Commonsis:
Aprillirahutused Tallinnas

- Fotod Aprillirahutustes oselenutest
- Fotod Aprillirahutustest Tallinnas
- Tõnis Saarts: Kui teadsite, siis — miks?

Välja otsitud andmebaasist "http://et.wikipedia.org../../../a/p/r/Aprillirahutused_Tallinnas_6fd4.html"

Kategooriad: Toimetamist ootavad (aprill 2007) | Pooleli artiklid | Eesti ajalugu | 2007

##### Views

- Artikkel
- Arutelu
- Viimane redaktsioon

##### Otsi

##### Teised keeled

- English
- Deutsch
- Suomi
- Žemaitėška